MBK จัดกิจกรรมเทศกาลวันเด็ก ชิงทุนการศึกษากว่า 50,000 บ.
MBK จัดกิจกรรมเทศกาลวันเด็ก ในวันเสาร์ที่ 14 มกราคม 2560 เวลา 10.00 – 17.30 น. พบกับกิจกรรมและการประกวดมากมาย พร้อมชิงทุนการศึกษากว่า 50,000 บ.
10 ม.ค. 2560


บริษัท เอ็ม บี เค จำกัด (มหาชน) หรือ MBK หรือ เอ็ม บี เค เซ็นเตอร์ ศูนย์การค้าในเครือ เอ็ม บี เค กรุ๊ป ที่ได้รับความนิยมจากนักท่องเที่ยวทั้งชาวไทยและชาวต่างชาติ ส่งมอบความสุขให้กับน้องๆ หนูๆ มาร่วมฉลองเทศกาลวันเด็ก ในวันเสาร์ที่ 14 มกราคม 2560 เวลา 10.00 – 17.30 น. พบกับกิจกรรมมากมาย อาทิ การประกวดความสามารถเด็กในคอนเซ็ปต์ “หนูเกิดในรัชกาลที่ 9” เพื่อชิงทุนการศึกษากว่า 50,000 บาท และแฟชั่นโชว์เด็ก นำโดย น้องแม็ค – ณัฐพัชร์ นิมจิรวัฒน์ และน้องใยไหม – เปมิกา เสียงหาญ นักแสดงวัยใสสุดน่ารัก นอกจากนี้ยังมีกิจกรรมเวิร์คช็อปสำหรับเด็ก ซุ้มของเล่น และซุ้มเกมแจกของรางวัลจากศิลปินดารา พิเศษสุด! เวลา 15.30 – 16.30 น. สนุกกับมินิคอนเสิร์ตจาก บี้ – สุกฤษฏิ์ วิเศษแก้ว ณ ลานเอ็ม บี เค อเวนิว ชั้น G ศูนย์การค้าเอ็ม บี เค เซ็นเตอร์